Үкімет су тасқынынан кейінгі инфрақұрылымға қосымша 22,7 млрд теңге бөлді
"Үкімет су тасқынынан кейінгі инфрақұрылымға қосымша 22,7 млрд теңге бөлді" | "https://abai.kz/post/185369"
TITLE: Үкімет су тасқынынан кейінгі инфрақұрылымға қосымша 22,7 млрд теңге бөлді
URL: https://abai.kz/post/185369
META: "Үкімет су тасқынынан кейінгі инфрақұрылымға қосымша 22,7 млрд теңге бөлді" | "https://abai.kz/post/185369"
DATE: 19.07.2024
AUTHOR(s): Abai.kz
TOTAL WORDS: 78
TEXT: Қазақстан Үкіметі көктемгі су тасқынынан кейінгі инфрақұрылымдық нысандарды қалпына келтіруге төтенше резервтен қосымша 22,7 млрд теңге бөлді. Тиісті қаулыға ҚР Премьер-Министрі Олжас Бектенов қол қойды. Бұл туралы Abai.kz хабарлайды. Қаражат Ақмола, Ақтөбе, Қостанай және Солтүстік Қазақстан облыстарындағы жолдарды, сондай-ақ көпірлер мен су өткізгіш құрылымдарды қалпына келтіруге, реконструкциялауға және құрылыс жұмыстары үшін әкімдіктерге бөлінеді. Бөлінген қаражат жергілікті атқарушы органдарға тұрғындардың қауіпсіз қозғалысын қамтамасыз ету үшін су тасқынынан кейін бүлінген жол бөліктерін уақытылы қалпына келтіруге мүмкіндік береді. Сурет: gov.kz Abai.kz
